**Johan Mattsson** (s. 25. huhtikuuta 1992 Huddinge, Ruotsi) on ruotsalainen jääkiekkomaalivahti.

Ura
---

### Seuraura

Mattsson on Huddinge IK:n kasvatti. Hän voitti kauden 2006–2007 päätteeksi U16 SM:n hopeaa. Kaudeksi 2008–2009 Mattsson siirtyi Södertälje SK:n J18-junioreihin. Kaudella 2009–2010 hän puki myös seuran miesten joukkueen paidan kolmeen ja kaudella 2010–2011 kahteen Elitserien-otteluun, mutta Mattsson jäi kuitenkin siellä ilman peliaikaa. Jälkimmäisellä kaudella hänellä oli koko J20 SuperElitin paras torjuntaprosentti (93%).

Chicago Blackhawks varasi Mattssonin koko NHL:n varaustilaisuuden viimeisenä pelaajana seitsemännellä kierroksella 211. pelaajana kesällä 2011. Samana kesänä hänet varasi myös OHL-joukkue Sudbury Wolves 19. pelaajana CHL:n varaustilaisuudessa. Mattsson siirtyi joukkueeseen kaudeksi 2011–2012. Hän nousi Wolvesin pääasialliseksi vastuunkantajaksi ja pelasi 37 runkosarja- ja kolme playoff-ottelua. Kaudeksi 2012–2013 Mattsson siirtyi varaamattomana pelaajana eli ns. tender-sopimuksella USHL-junioriliigan Tri-City Stormiin. Hän kantoi sielläkin suurimman osan joukkueensa torjuntavastuusta ja torjui 33 runkosarjaottelussa yhden nollapelin.

Kaudeksi 2013–2014 Mattsson palasi kotimaahansa ja siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Djurgårdens IF:ään. Hän jäi joukkueen kakkosmaalivahdiksi Adam Reidebornille ja pelasi 16 runkosarjaottelua torjuen kaksi nollapeliä. Mattsson sai Djurgårdenissa tililleen myös kuusi European Trophy -ottelua torjuen niissä yhden nollapelin. Joukkue nousi kauden päätteeksi SHL:ään (ent. Elitserien), mutta seura lainasi Mattssonin kaudeksi 2014–2015 kuitenkin IF Björklövenin Allsvenskan-joukkueeseen. Hän jäi sielläkin kakkosmaalivahdiksi Kevin Lindskougille ja pelasi 17 runkosarjaottelua torjuen yhden nollapelin.

Kaudeksi 2015–2016 Mattsson siirtyi jatkamaan Allsvenskan-uraansa vuoden mittaisella sopimuksella Timrå IK:n maalinsuulle. Siellä hän nousi joukkueen selkeäksi ykkösmaalivahdiksi ja torjui 39 pelaamassaan runkosarjaottelussa viisi nollapeliä, mikä oli eniten koko sarjassa. Mattssonilla oli myös Allsvenskanin paras päästettyjen maalien keskiarvo (2.04). Huhtikuussa 2016 hän teki Timrån kanssa vuoden mittaisen jatkosopimuksen. Myös kaudella 2016–2017 Mattsson torjui Allsvenskanin runkosarjassa viisi nollapeliä.

Mattsson siirtyi kaudeksi 2017–2018 kaksivuotisella sopimuksella SHL-joukkue Frölunda HC:hen. Hän jakoi varsin tasaisesti torjuntavastuun Johan Gustafssonin kanssa ja pelasi 24 runkosarja- ja viisi Mestarien liigan ottelua. Mattsson torjui SHL:n runkosarjassa kaksi nollapeliä. Hän teki miesten pääsarjadebyyttinsä Mestarien liigan toisessa ottelussa 26. elokuuta 2017 itävaltalaista Klagenfurter AC:tä vastaan. Mattsson torjui Frölundan 2–1-voittoon päättyneessä ottelussa 21 kertaa. SHL-debyyttinsä hän teki runkosarjan toisella kierroksella 21. syyskuuta 2017 Karlskrona HK:ta vastaan. Mattsson torjui Frölundalle heti nollapelin joukkueen voitettua ottelun lukemin 3–0. Hän torjui ottelussa 13 kertaa. Myös kaudella 2018–2019 Mattsson jakoi varsin tasaisesti Frölundan torjuntavastuun Johan Gustafssonin kanssa ja pelasi runkosarjassa 28 ottelua. Hän nousi pudotuspeleissä joukkueen ykkösmaalivahdiksi ja pelasi 13 ottelua torjuen kolme nollapeliä, mikä oli eniten koko SHL:ssä. Mattsson kuitenkin menetti vastuunkantajan roolin kesken finaalisarjan Djurgårdens IF:ää vastaan. Hän voitti kauden päätteeksi SHL-hopeaa. Mestarien liigassa Mattsson pelasi kuusi ottelua. Hän voitti myös CHL:n mestaruuden. Maaliskuussa 2019 Mattsson teki Frölundan kanssa kaksivuotisen jatkosopimuksen.

### Maajoukkueura

Mattsson edusti Ruotsia alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Hän kuitenkin toimi joukkueensa kolmosmaalivahtina ja puki vain yhteen otteluun. Yhteensä Mattsson on pelannut neljä nuorten ja yhden poikien maaottelun.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2011–2012 | Sudbury Wolves | OHL | 37 | 23 | 11 | 3 | 2163 | 114 | 0 | 3.16 | 91,0 | 3 | 0 | 3 | 149 | 12 | 0 | 4.82 | 85,9 |
| 2012–2013 | Tri-City Storm | USHL | 33 | 12 | 15 | 3 | 1799 | 90 | 1 | 3.00 | 90,9 | – | – | – | – | – | – | – | – |
| 2013–2014 | Djurgårdens IF | Allsvenskan | 16 | 9 | 6 | 0 | 939 | 36 | 2 | 2.30 | 90,8 | – | – | – | – | – | – | – | – |
| 2014–2015 | IF Björklöven | Allsvenskan | 17 | 7 | 9 | 0 | 995 | 47 | 1 | 2.83 | 90,3 | – | – | – | – | – | – | – | – |
| 2015–2016 | Timrå IK | Allsvenskan | 39 | 20 | 19 | 0 | 2292 | 78 | 5 | 2.04 | 92,4 | – | – | – | – | – | – | – | – |
| 2016–2017 | Timrå IK | Allsvenskan | 41 | 23 | 15 | 0 | 2327 | 75 | 5 | 1.93 | 92,1 | – | – | – | – | – | – | – | – |
| 2017–2018 | Frölunda HC | SHL | 24 | 12 | 11 | 0 | 1297 | 48 | 2 | 2.22 | 91,4 | – | – | – | – | – | – | – | – |
| 2018–2019 | Frölunda HC | SHL | 28 | 18 | 8 | 0 | 1586 | 56 | 1 | 2.12 | 91,8 | 13 | 9 | 3 | 748 | 25 | 3 | 2.00 | 92,7 | Le Mat-pokalen |
| 2019–2020 | Frölunda HC | SHL | 30 | 17 | 13 | 0 | 1696 | 67 | 3 | 2.37 | 91,2 | – | – | – | – | – | – | – | – |
| 2020–2021 | Frölunda HC | SHL | 23 | 11 | 9 | 0 | 1238 | 51 | 2 | 2.47 | 90,5 | 6 | 2 | 4 | 748 | 15 | 1 | 3.23 | 87,5 |
| 2021–2022 | Dinamo Riika | KHL | 28 | 9 | 13 | 0 | 1604 | 67 | 0 | 2.51 | 91,6 | – | – | – | – | – | – | – | – |
|  | Avtomobilist Jekaterinburg | KHL | 2 | 0 | 2 | 0 | 79 | 5 | 0 | 3.78 | 90,0 | – | – | – | – | – | – | – | – |
| 2022–2023 | Avtomobilist Jekaterinburg | KHL | 30 | 16 | 8 | 0 | 1574 | 59 | 3 | 2.25 | 91,9 | 5 | 2 | 2 | 307 | 7 | 1 | 1.37 | 95,4 |

Lähteet
-------

* Johan Mattsson The Internet Hockey Databasessa (englanniksi)
* Johan Mattsson Eurohockey-sivustolla (englanniksi)
* Johan Mattsson *Elite Prospects*. Everysport Media Group AB.  (englanniksi)

### Viitteet

1. 1 2 3 4  Johan Mattsson Eurohockey-sivustolla (englanniksi)
2. 1 2 3 4 5 6  Johan Mattsson *Elite Prospects*. Everysport Media Group AB.  (englanniksi)
3. ↑  Pettersson, Robert: Potentielle JVM-keepern klar för spel i Kanada *Hockeysverige.se*.  29.6.2011. NewsMe. Viitattu 21.9.2017. (ruotsiksi)
4. 1 2  Johan Mattsson The Internet Hockey Databasessa (englanniksi)
5. ↑  Pettersson, Robert: Djurgården hämtar målvakt från USA *Hockeysverige.se*.  22.5.2013. NewsMe. Viitattu 21.9.2017. (ruotsiksi)
6. ↑  Ny MV-tränare, ny målvakt och Ohre förlänger *timraik.se*.  27.4.2015. Timrå IK Ishockey AB. Viitattu 21.9.2017. (ruotsiksi)
7. ↑  Statistics HockeyAllsvenskan 2015-2016 *Eurohockey.com*. European Ice Hockey Online AB & eSports.cz s.r.o. Viitattu 21.9.2017. (englanniksi)
8. ↑  Två spelare klara ikväll *timraik.se*.  20.4.2016. Timrå IK Ishockey AB. Viitattu 21.9.2017. (ruotsiksi)
9. ↑  Pettersson Kymmer, Peter: Mattsson först in *frolundaindians.com*.  20.4.2017. Frölunda Hockey Club. Viitattu 21.9.2017. (ruotsiksi)
10. ↑  Game detail: 26 Aug 2017, Frölunda HC - KAC Klagenfurt *Eurohockey.com*.  26.8.2017. European Ice Hockey Online AB & eSports.cz s.r.o. Viitattu 17.7.2018. (englanniksi)
11. ↑  Johan Mattsson *SHL.se*. SHL AB. Viitattu 17.7.2018. (ruotsiksi)
12. ↑  Statistics SHL 2018-2019 *Eurohockey.com*. European Ice Hockey Online AB & eSports.cz s.r.o. Viitattu 22.11.2019. (englanniksi)
13. ↑  Pettersson Kymmer, Peter: Mattsson stannar *frolundaindians.com*.  21.3.2019. Frölunda Hockey Club.  Arkistoitu 23.3.2019. Viitattu 22.11.2019. (ruotsiksi)